4 Ɛnna Elifas+ a ofi Teman no kae sɛ:2 “Sɛ obi yɛ sɛ ɔreka asɛm bi akyerɛ wo a, ɛbɛyɛ wo ahometew anaa?Na hena na obetumi aka sɛ ɔrenkasa?*3 Ampa, woateɛ nnipa pii so,Na woahyɛ nsa a emu agow den.4 Nea ɔrehwe ase no, wo nsɛm ma ɔsɔre gyinaa hɔ,Na wɔn a wɔn nkotodwe ahodwow no, wohyɛɛ wɔn den.5 Afei a ebi ato wo yi, woabotow;Ebi kaa wo yi de, w’abam abu.6 Sɛ wusuro Onyankopɔn a, ɛnde adɛn na wunni ahotoso?Sɛ w’abrabɔ di mu a,+ ɛnde adɛn na wunni anidaso?7 Mepa wo kyɛw, kaakae wo tirim: Woahu sɛ wɔasɛe obi a ne ho nni asɛm da?Da bɛn na wuhui sɛ wɔakum onipa trenee?8 Nea mahu ne sɛ wɔn a wofuntum bɔne*Ne wɔn a wodua ɔhaw no, ɛno ara na wotwa.9 Onyankopɔn home sɛe wɔn,Na n’abufuhyew ma wɔn awiei ba.10 Gyata bobom, na gyata a onnyinii pii pow,Nanso agyata a wɔn ho yɛ den* mpo, wɔn se bubu.11 Nam a enni hɔ nti, gyata wu,Na gyata mma bɔ hwete.12 Metee asɛm bi wɔ kokoam,Na etwaa m’asom ketewaa bi.13 Anadwo a nnipa ada hatee no,Minyaa anisoadehu bi a ɛhaw m’adwene,14 Ahopopo kɛse bi tew sii me so,Na ehu hyɛɛ me nnompe nyinaa ma.15 Honhom bi betwaam wɔ m’anim;Me ho nwi sɔresɔree.16 Honhom no begyinaa hɔ dinn,Nanso manhu sɛnea ɛte papa.Biribi begyinaa m’anim;Ɛhɔ tɛm dinn, na afei metee nne bi sɛ:17 ‘Wohwɛ a, onipa dasani betumi ateɛ asen Onyankopɔn?Ɔbarima ho betumi atew asen ne Bɔfo?’18 Hwɛ! Onni gyidi biara wɔ n’asomfo mu,Na n’abɔfo* nso, onya wɔn ho mfomso.19 Ɛnde wohwɛ a, wɔn a wɔtete dɔtedan mu,Wɔn a wɔn fapem yɛ dɔte no,+ obebu wɔn dɛn?Wɔyam wɔn ntɛm sen abubummabaa!20 Wɔwɔ hɔ anɔpa, ebedu anwummere no, na wɔayam wɔn koraa;Wɔyera korakora, na ɛmfa obiara ho.21 Wɔte sɛ ntamadan a wɔatwetwe mu nhama ama atutu agu fam;Wowuwu a wonnim nyansa biara.
Ase Hɔ Nsɛm
^ Anaa “hena na obetumi aka ne kasaboa ahyɛ ne yam?”
twi_Latn twi_Latn twi_Latn